*19. számú melléklet a …/ 2009. (…) FVM rendelethez:*

***Levélanalízis során betartandó követelmények***

Általános előírások:

A mintavételi egység kijelölésénél alapul kell venni a talajmintavételi egységet, amit ezen belül a faj, illetve fajta határol be. A mintavételi egységbe egy faj, illetve egy fajta kerülhet. Vegyes állomány esetén a fő fajt, fajtát kell mintázni.

Az egy mintavételi egységről vett mintának két külön kezelt átlagmintából kell állnia, amelynek a két átló mentén szedett növényt, növényi szervet kell tartalmaznia.

Egy mintát 50-100 db növény, vagy minimum 100 db növényi szerv (levél, levélnyél) képez. Minden növényi szervet más növényről kell begyűjteni.

Almatermésű, bogyós, csonthéjas és héjas ültetvényekben egy fáról legalább 2 db levelet kell leszedni a fa két, sorközi oldaláról, a koronaszint alsó harmadából. Szőlő esetén a leveleket (levéllemezt) az első fürt szárcsomójáról mintázzuk meg.

Nem szabad mintát gyűjteni:

- növényvédelmi permetezést követően a munkaügyi várakozási idő leteltéig;

- lombtrágyázás után legalább 2 hétig;

- sáros, szennyezett növényekről.

A mintába csak kifejlett, a fajtára jellemző, ép, egészséges, csapadéktól mentes növényt, levelet, illetve levéllemezt lehet szedni.

A szegélyhatás elkerülésére a tábla szélső soraiból, illetve a sorok szélső növényeiből nem lehet mintát venni.

A mintát kódszámozott zacskóba kell gyűjteni és mintaazonosító jeggyel ellátni, amelyen a terület adatai mellett a növényfaj (fajta), valamint a növényi szerv neve és fejlettségi állapota is szerepeljen.

A mintavételi egységről, egységekről táblánként mintavételi jegyzőkönyvet kell készíteni.

A gyűjtött mintát zacskóba kell tenni, valamint a laboratóriumba történő juttatásig hűtőtáskában tartani. A mintákat lehetőleg a mintavétel napján szükséges a laboratóriumba juttatni.

Mintavételi eszközök:

- papír vagy etamin zacskók

-rozsdamentes olló, kés, metszőolló,

-mintaazonosító jegy, amelynek tartalmaznia kell a következőket:

- földhasználó neve, regisztrációs száma

- célprogram megnevezése

- gazdaság helye

- tábla jele

- minta kódja

- mintavétel időpontja, növény fenofázisa

- növény megnevezése, fajta

A növénymintavétel módja, időpontja, helye ültetvények esetében

|  |  |  |  |
| --- | --- | --- | --- |
| **Kultúra** | **Minta-vétel** | **Fenofázis** | **Mintavétel helye** |
| Szőlő | I. | Teljesvirágzásban  (termőhajtásról) | a fürttel szembeni, ép, fajtára jellemző  levél |
| II. | Éréskor (lombszíneződés  kezdete előtt) | a fürttel szembeni, ép, fajtára jellemző  levél |
| Alma, körte,  birs, naspolya | I. | Hajtásnövekedés befejezése után | a földről még kézzel elérhető csúcshajtás  közepéről származó teljes levél |
| Őszibarack,  homoktövis | I. | Éréskor | a földről még kézzel elérhető csúcshajtás  közepéről származó teljes levél |
| Szilva, kajszi,  meggy,  cseresznye | I. | a hajtásnövekedés  befejezése után | a földről még kézzel elérhető csúcshajtás  közepéről származó teljes levél |
| Dió | I. | a csonthéj kialakulása után | az összetett levél csúcsi levéllemeze |
| Mandula,  mogyoró,  szelídgesztenye | I. | a csonthéj kialakulása után | a földről még kézzel elérhető csúcshajtás  közepéről származó teljes levél |
| Piros és egyéb  ribiszke,  piszke/egres,  josta | I. | Éréskor | a hajtás középső kifejlett levele |
| Termesztett  bodza | I. | Éréskor | a hajtás középső részéről kifejlett összetett  levéllemez |
| Málna, szeder | I. | Éréskor | a hajtás középső részéről kifejlett összetett  levéllemez |